30 ตุลาคม 2563

รางวัลพันธมิตรทางธุรกิจยอดเยี่ยม

เฮงเค็ล ประเทศไทย รับรางวัลแพลตตินั่มอวอร์ดจากไทยเบฟ

เฮงเค็ล ประเทศไทย ได้รับรางวัลแพลตตินั่ม อวอร์ด 2563 จาก บริษัท ไทยเบฟเวอเรจ จำกัด (มหาชน) ผู้ผลิตเครื่องดื่มชั้นนำในประเทศไทยและเป็นหนึ่งในผู้ผลิตเครื่องดื่มรายใหญ่ที่สุดในเอเชีย

นับเป็นปีที่ 4 ที่เฮงเค็ลได้รับรางวัลพันธมิตรทางธุรกิจของไทยเบฟอย่างต่อเนื่อง โดยในปี พ.ศ. 2562 ได้รับรางวัลแพลตตินั่มอวอร์ด และ ในปี พ.ศ. 2561 และ 2560 ได้รับรางวัลโกลด์อวอร์ด โดยรางวัลแพลตตินั่ม อวอร์ดนั้นได้มอบให้เฮงเค็ลเนื่องจากเฮงเค็ลได้รับรางวัลสูงสุดใน 5 ด้าน ได้แก่ คุณภาพ เชิงพาณิชย์ การส่งมอบ การพัฒนาโครงการ และความยั่งยืน

นายแอนเดรียนโต้ จายาเปอร์นา ประธานบริษัทเฮงเค็ล ประเทศไทย กล่าวว่า “เฮงเค็ล ประเทศไทย รู้สึกเป็นเกียรติอย่างยิ่งที่ได้รับรางวัลพันธมิตรยอดเยี่ยมจากไทยเบฟ กว่า 20 ปีที่เราได้ดำเนินงานอย่างใกล้ชิดและมุ่งมั่นที่จะเป็นพันธมิตรที่ได้รับความไว้วางใจและน่าเชื่อถือเพื่อส่งมอบโซลูชั่นที่มีคุณภาพและยั่งยืน และนวัตกรรมที่ยอดเยี่ยมสู่ตลาดเครื่องดื่มในประเทศไทยและทั่วภูมิภาคเอเชียแปซิฟิก”

# # # #

**เกี่ยวกับเฮงเค็ล**  
เฮงเค็ล ดำเนินธุรกิจทั่วโลกด้วยพอร์ตโฟลิโอผลิตภัณฑ์ที่สมดุลและหลากหลาย บริษัทฯ เป็นผู้นำในสามกลุ่มธุรกิจทั้งในธุรกิจเพื่ออุตสาหกรรมและธุรกิจสินค้าอุปโภคบริโภค อันเป็นผลมาจากแบรนด์ นวัตกรรม และเทคโนโลยีที่แข็งแกร่ง ธุรกิจเทคโนโลยีกาวของเฮงเค็ล (Adhesive Technologies) เป็นผู้นำในตลาดกาวในทุกอุตสาหกรรมทั่วโลก ในธุรกิจผลิตภัณฑ์ซักล้างและผลิตภัณฑ์ในครัวเรือน และผลิตภัณฑ์บิวตี้แคร์ (Laundry & Home Care and Beauty Care businesses) เฮงเค็ลเป็นผู้นำในหลายตลาดและประเภทผลิตภัณฑ์ทั่วโลก เฮงเค็ลก่อตั้งขึ้นในปี พ.ศ. 2419 และมีประวัติความสำเร็จอันยาวนานกว่า 140 ปี ในปี พ.ศ. 2562 เฮงเค็ลมียอดขายมากกว่า 2 หมื่นล้านยูโร และมีผลกำไรดำเนินงานที่ปรับปรุงแล้ว 3,200 ล้านยูโร เฮงเค็ลมีพนักงานมากกว่า 52,000 คนทั่วโลก ซึ่งมีความหลากหลายมีความมุ่งมั่น รวมกันเป็นหนึ่งเดียวด้วยวัฒนธรรมขององค์กรที่แข็งแกร่ง มีจุดมุ่งหมายร่วมกันในการสร้างคุณค่าที่ยั่งยืน และมีคุณค่าร่วมกัน ในฐานะผู้นำด้านความยั่งยืนซึ่งเป็นที่ยอมรับ เฮงเค็ลได้รับการยกย่องจากดัชนีและการจัดอันดับระหว่างประเทศต่างๆ หุ้นบุริมสิทธิของเฮงเค็ลจดทะเบียนอยู่ในดัชนีหลักทรัพย์ DAX ของเยอรมนี ข้อมูลเพิ่มเติมกรุณาเข้าชมที่ [www.henkel.com](http://www.henkel.com)

**ข้อมูลสำหรับสื่อมวลชน กรุณาติดต่อ**

แม็กกี้ แทน กฤษณา ปานสุนทร

เฮงเค็ล 124 คอมมิวนิเคชั่นส คอนซัลติ้ง

+65 6424 7045 02 718 1886 ต่อ 216 และ 081-859-007

[maggie.tan@henkel.com](mailto:maggie.tan@henkel.com) [krissana@124comm.com](mailto:krissana@124comm.com)